অর্জুন অতীত, মালাইকার নতুন মনের মানুষ সঙ্গাকারা!

কলকাতা: অর্জুন কাপুরের (Arjun Kapoor) সঙ্গে দীর্ঘ পাঁচ বছরের সম্পর্কে ইতি টেনেছেন মালাইকা অরোরা (Malaika Arora)। তা নিয়ে জল্পনাও কম হয়নি। তবে অর্জুন নাকি অতীত, নতুন সম্পর্কে জড়িয়েছেন ছাঁইয়া ছাঁইয়া গার্ল। মালাইকা আরোরার মন দিয়েছেন পড়শিদেশের কিংবদন্তি ক্রিকেটারকে? গুঞ্জন ছড়িয়েছে সোশ্যাল মিডিয়া জুড়ে। দুজনে একসঙ্গে ছবিও ভাইরাল হয়েছে।

অর্জুনের জন্যই নাকি আরবাজ খানের সঙ্গে ১৭ বছরের বিয়ে ভাঙেন অভিনেত্রী। গত বছরে দীর্ঘ পাঁচ বছরের সম্পর্কে ইতি টেনেছিলেন মালাইকা অরোরা ও অর্জুন কাপুর। তবে মালাইকা সম্পর্ক নিয়ে খোলাখুলি কোনও কথা বলেননি। অন্য দিকে অক্টোবরে এক অনুষ্ঠানে গিয়ে জনসমক্ষে অর্জুন জানিয়েছিলেন, তিনি ‘সিঙ্গল’। মালাইকা আরোরার মন দিয়েছেন তারকা ক্রিকেটার কুমার সঙ্গাকারাকে (Kumar Sangakkara)। নেটদুনিয়ায় ভাইরাল হয়েছে মালাইকা এবং কুমার সঙ্গাকারার এক ছবি। আইপিএল ম্যাচ চলাকালীন একফ্রেমে দেখা যায় রাজস্থান রয়্যালস টিমের ডিরেক্টর অব ক্রিকেট কুমার সঙ্গাকারা ও বলি অভিনেত্রী মালাইকাকে। যেখানে দেখা গিয়েছে,চেন্নাই সুপার কিংস বনাম রাজস্থান রয়্যালসের খেলা দেখতে মাঠে হাজির ছিলেন মালাইকা। শ্রীলঙ্কারন তারকার পাশে বসে বলি তারকা মালাইকা। তাঁর পাশে ছিলেন শ্রীলঙ্কার প্রাক্তন ক্রিকেট তারকা কুমার সঙ্গকারা। সেই দেখেই নেটপাড়ায় শুরু হয়েছে জোর চর্চা। নেটিজেনরা প্রশ্ন করেছেন তাঁরা দু’জনে কি প্রেম করছেন?

Malika Arora and Kumar Sangakkara in relationship ? #CSKvsRR #IPL2025 pic.twitter.com/cts0QHea76

— Hitman 45 (@Hitman450745) March 30, 2025